OpenLLM-France/wikimedia huggingface dataset:
# L'Aguilassa

La Guilassa és una masia de l'Esquirol (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular (11 x 9 m), coberta a dos vessants i amb el carener paral·lel a la façana, situada a llevant. Consta de baixos i planta i està adossada al pendent del terreny pel sector Est. La façana principal, que gràcies al pendent dona a peu de planta, presenta solament un portal rectangular amb emmarcaments de totxo, amb la inscripció en una rajola de "Cuartel Nte." La façana sud presenta tres finestres modernes amb llinda i ampit de Portland i una petita amb emmarcaments de totxo a la planta. Totes les obertures de l'edifici tenen els emmarcaments de totxo. La façana Oest presenta als baixos un portal que dona a les corts i una finestra, i a la planta una terrassa amb dos portals. La façana Nord presenta als baixos un cos de totxana cobert amb fibrociment (uralita), amb tres portals i quatre finestres, i a la planta dues finestres. Es pot observar que la part superior de l'edifici està construït amb tàpia.

## Història

Edifici també anomenat la Vilassa, de construcció recent.
Apareix al "Nomenclator de la Provincia de Barcelona. Partido Judicial de Vich. 1860" com a casa de pagès.

## Referències

* 1 2 3 «La Guilassa 3». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Gymnotus javari

Gymnotus javari és una espècie de peix pertanyent a la família dels gimnòtids.

## Descripció

* Fa 20,1 cm de llargària màxima.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Sud-amèrica: els rius Napo, Javari i Ucayali al seu pas pel Brasil, l'Equador i el Perú.

## Observacions

És inofensiu per als humans.

## Referències

* ↑ Linnaeus, C., 1758. Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata. - pp. (1-4), 1-824. Holmiæ. (Salvius). «Enllaç».
* ↑ uBio (anglès)
* ↑ Albert, J. S. & W. G. R. Crampton, 2003. Seven new species of the neotropical electric fish Gymnotus (Teleostei, Gymnotiformes) with a redescription of Gymnotus carapo (Linnaeus). Zootaxa Núm. 287: 1-54.
* ↑ The Taxonomicon (anglès)
* 1 2 3 4 FishBase (anglès)

## Bibliografia

* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.

## Enllaços externs

* AQUATAB
# El talp, un infiltrat a Corea del Nord

El talp, un infiltrat a Corea del Nord (originalment en anglès, The Mole – Undercover in North Korea) o L'infiltrat és una minisèrie documental del 2020 escrita i dirigida per Mads Brügger. El documental està produït per Wingman Media i Piraya Film, amb DR, NRK, SVT i BBC Storyville com a coproductores.
La sèrie segueix Ulrich Larsen, anomenat "el talp", un antic xef que viu de prestacions que es passa 10 anys infiltrat a l'Associació d'Amistat amb Corea (KFA). Ràpidament puja de rang i es guanya la confiança del líder de la KFA, Alejandro Cao de Benós. Cao de Benós diu al "talp" que busca possibles inversors per a Corea del Nord, malgrat les sancions al país. Brügger decideix incloure a la història un tal "Senyor James" (Jim Latrache-Qvortrup), fent-se passar per un possible inversor. Després d'una reunió amb Cao de Benós sobre una possible venda de drogues i armes de Corea del Nord, el talp i el senyor James viatgen a Corea del Nord, on signen un contracte amb les institucions per produir drogues i armes en un altre país. El senyor James es troba de nou amb els funcionaris nord-coreans a Uganda, on discuteixen la compra d'una illa al llac Victòria per construir una fàbrica subterrània de drogues i armes, sota l'excusa d'aixecar un hotel de luxe.
Els ministres d'Afers Exteriors suec i danès, Ann Linde i Jeppe Kofoed, van anunciar el 12 d'octubre de 2020 que posarien el documental en coneixement del Comitè de Sancions de l'ONU i que també plantejarien les revelacions a la Unió Europea.
Corea del Nord, des de la seva ambaixada a Suècia, va negar les acusacions fetes al documental i ho va qualificar de "muntatge". El 7 de desembre de 2021 es va estrenar el doblatge en català a TV3. Actualment, es pot veure subtitulat en català a FilminCAT.

## Referències

* 1 2 Kristiansen, Annegerd Lerche «Muldvarpen i Nordkorea» (en danès). DR, 11-10-2020 [Consulta: 12 octubre 2020].
* 1 2 Wollaston, Sam «'Every boy’s dream is to be James Bond': Inside North Korea with 'Mr James' and 'the Mole'». The Guardian, 12-10-2020.
* ↑ Kristiansen, Annegerd Lerche «Instruktør Mads Brügger lod familiefar infiltrere Nordkorea: ’Det kunne være endt helt forfærdeligt’» (en danès). DR, 11-10-2020 [Consulta: 12 octubre 2020].
* ↑ Adams, Paul «Documentary claims to expose North Korea trying to dodge sanctions». BBC News, 11-10-2020 [Consulta: 12 octubre 2020].
* ↑ «Joint statement by the minister for foreign affairs of Sweden Ann Linde and the minister for foreign affairs of Denmark Jeppe Kofod». Ministry of Foreign Affairs of Denmark, 12-10-2020. Arxivat de l'original el 17 d’octubre 2020. [Consulta: 12 octubre 2020].
* ↑ Ritzau «Danmark og Sverige bringer DR-dokumentar op i FN-komité» (en danès). Berlingske. Ritzau, 12-10-2020 [Consulta: 12 octubre 2020].
* ↑ O'Carroll, Chad «North Korean embassy official calls 'The Mole' documentary a 'total fabrication'». nknews.org, 15-10-2020 [Consulta: 23 octubre 2020].
* ↑ «Un 'talp' a Corea del Nord». Segre, 07-12-2021.

## Enllaços externs

* El talp, un infiltrat a Corea del Nord a Sense Ficció (TV3)
# Iynefer I

Iynefer, o Iy-nefer, (i (i) -nfr, "el bell/bon ha vingut") va ser un príncep egipci de la IV Dinastia. Era fill del faraó Snefru i, per tant, germà de Nefertkau I i Khufu. Tenia el títol de "Fill del Rei".
Iynefer va ser enterrat en una tomba a Dahshur, algunes parts de la qual es troben avui al Museu Egipci del Caire. En contrast amb els gustos estètics dels nobles de la III Dinastia, durant l’època de Sneferu molts nobles apareixen en relleus amb un comportament particularment juvenil i agradable, i Iynefer n’és un.

## Referències

* ↑ Miller, Rapp i Rothe, 2008.
* ↑ Dodson i Hilton, 2004, p. 53, 58.
* ↑ «Children and grandchildren of Sneferu» (en anglès). Ancient Egypt Online. [Consulta: 9 febrer 2021].
* ↑ «Egyptian Pharaoh Sneferu and His Overachieving Children» (en anglès). The Aten Sequence Books, 06-04-2013. [Consulta: 9 febrer 2021].
* ↑ González, 2011, p. 92.
* ↑ «Las Genealogías de las Dinastías» (en castellà). El Horizonte de Atón. [Consulta: 8 febrer 2021].
* ↑ O'Neill, 1999.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* González, Luís. Todo lo que debe saber sobre el Antiguo Egipto (en castellà). Ediciones Nowtilus, 2011. ISBN 8499671780.
* Miller, William K.; Rapp, George Robert; Rothe,, Russell D. Pharaonic Inscriptions from the Southern Eastern Desert of Egypt (en anglès). Eisenbrauns, 2008. ISBN 9781575061474.
* O'Neill, John P. Egyptian Art in the Age of the Pyramids (en anglès). Metropolitan Museum of Art, 1999. ISBN 978-0300199727.
# Eleccions al Parlament del Regne Unit de 2001

Les eleccions al Parlament del Regne Unit de 2001 es van celebrar el 7 de juny de 2001 al Regne Unit. El Partit Laborista va assolir la seva segona victòria consecutiva, amb 166 diputats de diferència amb el Partit Conservador, només els Liberal demòcrates van guanyar sis escons. Per altra banda, el Sinn Féin assolí representació a Westminster.

## Resultats

| Partit | Líder | Vot popular | % | Escons | Canvi (de 1997) |
| Partit Laborista | Tony Blair | 10,724,953 | 40,7% | 413 | -5 |
| Partit Conservador | William Hague | 8,357,615 | 25,5% | 166 | +1 |
| Liberal demòcrates | Charles Kennedy | 4,814,321 | 7,9% | 52 | +6 |
| Partit Nacional Escocès | Alex Salmond | 464,314 | 0,8% | 5 | -1 |
| Partit Unionista de l'Ulster | David Trimble | 216,839 | 0,8% | 6 | -4 |
| Plaid Cymru | Ieuan Wyn Jones | 195,893 | 0,7% | 4 | |
| Partit Unionista Democràtic | Ian Paisley | 181,999 | 0,7% | 5 | +3 |
| Sinn Féin | Gerry Adams | 175,933 | 0,7% | 2 | +2 |
| Social Democratic and Labour Party | John Hume | 169,865 | 0,6% | 3 | 0 |
| Health Concern | Richard Taylor | 28.487 | 0,1% | 1 | 0 |
| UK Independence | Jeffrey Titford | 390,563 | 1,2% | - | 0 |
| Verds | Mike Woodin/Margaret Wright | 166,477 | 0,6% | - | 0 |
| Partit Nacional Britànic | Nick Griffin | 47,129 | 0,2% | - | 0 |
| Partit Socialista Escocès | Tommy Sheridan | 72,516 | 0,3% | - | 0 |
| Mebyon Kernow | Dick Cole | 3.199 | 0,0% | - | 0 |

## Enllaços externs

* BBC Eleccions 2001
# Federacion dels Ensenhaires de Lenga e Cultura d'Òc

La Federacion dels Ensenhaires de Lenga e Cultura d'Òc o FELCO és una federació de professors i de mestres creada el 1987 que agrupa les associacions regionals d'ensenyament en occità i les de l'educació nacional francesa, i actua com a enllaç d'aquests amb el Ministeri d'Educació de França i les col·lectivitats territorials que donen suport a l'ensenyament de l'occità. També han fet preguntes als diputats a l'Assemblea Nacional Francesa en referència a l'ensenyament de l'occità.
Les associacions són obertes a qualsevol educador que treballa en l'ensenyament, des de l'escola bressol a la universitat. L'objectiu de la FELCO és la millora de les condicions de l'ensenyament en occità, tant pel que fa als alumnes com als professors. Forma part de la coordinació Anem òc, origen de les manifestacions per l'occità. El 16 de gener de 2016 el Ministre de Cultura francès va distingir amb la medalla de Cavaller de l'Orde de les Arts i les Lletres als activistes de la FELCO Maria Joana Verny (secretària general) i Felip Martèl.

## Associacions acadèmiques federades dins la FELCO

* AELOC (Académia Ais-Marselha)
* APLR (Académia de Niça)
* CREO Aquitània
* CREO Auvernha
* CREO Granòbla
* CREO Lengadòc
* CREO Limòtges
* CREO Tolosa

## Presidents

* Guiu Martin
* Felip Gardy
* Felip Martèl (1995-2015)
* Yan Lespoux (2015-2020)
* Olivier Pasquetti

## Referències

* ↑ Philipon. «La lettre de la FELCO - Enseignement public de l'occitan» (en francès). [Consulta: 15 octubre 2023].
* ↑ LA FELCO QU'ES AQUÒ ? al web del FELCO-CREO
* ↑ Les qüestions des députés sur les langues régionales - mise à jour 19-09-2010 Arxivat 2017-03-04 a Wayback Machine., al web de la FELCO
* ↑ Carcassona 2009: l'occitanisme hi torna... Arxivat 2017-03-04 a Wayback Machine., tornaveu.cat, 15 de desembre de 2009
* ↑ (occità)Distincion per l'ensenhament public de l'occitan a jornalet.com, 14 de gener de 2016
* ↑ Distinció per a l'occità al web del CAOC
* ↑ FELCO: lo chambiament, es aüra Arxivat 2021-12-14 a Wayback Machine., Lo Jornalet, 18 de novembre de 2015
* ↑ Colloque FLAREP 2016 : portrait de Yan Lespoux, Youtube
* ↑ Schlama, Olivier. «Législatives : Les candidats interpellés sur l'avenir des langues régionales» (en francès), 09-06-2022. [Consulta: 15 octubre 2023].

## Enllaços externs

* lloc oficial de la FELCO
* FELCO al web de l'APLV
# Guadajira

Guadajira és una entitat local menor constituïda l'any 1997 que pertany al municipi de Lobón a la província de Badajoz (Extremadura). Guadajira es troba a 6 quilòmetres del cap de municipi.
# Elias Ymer

Elias Ymer (Skara, 10 d'abril de 1996) és un tennista suec d'ascendència etíop. És germà gran del també tennista Mikael Ymer.
En el seu palmarès consta un títol de dobles masculins del circuit ATP. Va arribar a ocupar el 105è lloc del rànquing individual del món i el 188è lloc del rànquing de dobles. Va formar part de l'equip suec de Copa Davis en diverses ocasions.

## Palmarès
### Dobles masculins: 1 (1−0)

* Llegenda (pre/post 2009)
* Grand Slams (0−0)
* Tennis Masters Cup / ATP Finals (0−0)
* ATP Masters Series / ATP World Tour Masters 1000 (0−0)
* ATP International Series Gold / ATP World Tour 500 (0−0)
* ATP International Series / ATP World Tour 250 (1−0)
* Títols per superfície
* Dura (1−0)
* Gespa (0−0)
* Terra batuda (0−0)
| Resultat | Núm. | Data | Torneig | Superfície | Parella | Oponents | Marcador |
| Guanyador | 1. | 23 d'octubre de 2016 | Estocolm, Suècia | Dura (i) | Mikael Ymer | Mate Pavić Michael Venus | 6−1, 6−1 |

## Trajectòria
### Individual

| Torneig | 2014 | 2015 | 2016 | 2017 | 2018 | 2019 | 2020 | 2021 | 2022 | 2023 | 2024 | Títols | V − D |
| Open d'Austràlia | A | 1R | Q1 | Q1 | 1R | A | A | 1R | Q3 | Q2 | Q1 | 0 / 3 | 0 − 3 |
| Roland Garros | A | 1R | Q2 | Q2 | 2R | Q1 | Q2 | Q1 | Q1 | 1R | | 0 / 3 | 1 − 3 |
| Wimbledon | A | 1R | A | Q2 | Q1 | Q1 | NC | Q1 | 1R | Q2 | | 0 / 2 | 0 − 2 |
| US Open | A | 1R | A | A | Q1 | Q1 | A | Q1 | Q1 | Q1 | | 0 / 1 | 0 − 1 |
| Total Victòries−Derrotes | 2−5 | 4−9 | 2−9 | 4−5 | 5−9 | 1−7 | 0−1 | 5−8 | 6−2 | | | 30 – 57 | 30 – 57 |
| Rànquing a final d'any | 228 | 136 | 160 | 144 | 115 | 176 | 205 | 171 | | | | | |
| Llegenda: G: Guanyador; F: Finalista; SF: Semifinalista; QF: Quarts de final; Q: Qualificació; A: Absent; RR: Round Robin; ||||||||||||||

## Referències

* ↑ «ATP Profile». atpworldtour.com. [Consulta: 19 setembre 2015].
* ↑ «Ymer makes most of Wimbledon reprieve». wimbledon.com, 11-07-2015. [Consulta: 19 setembre 2015].

## Enllaços externs

* Elias Ymer a l'ATP (anglès)
* Elias Ymer al web de la Federació Internacional de Tennis (anglès)
* Elias Ymer a la Copa Davis (anglès)
# Getaneh Kebede

Getaneh Kebede (Addis Abeba, 2 d'abril de 1992), en amàric ጌታነህ ከበደ, és un futbolista etíop de la dècada de 2010.
Fou internacional amb la selecció de futbol d'Etiòpia.
Pel que fa a clubs, destacà a Dedebit, Bidvest Wits i Saint George S.C..

## Referències

* ↑ «Ethiopia defeat Somalia 2014 World Cup group phase». BBC Sport, 16-11-2011 [Consulta: 15 juliol 2013].Getaneh Kebede scored either side of Islam Slimani's equaliser to put Ethiopia 2–1 up on Tuesday.
* ↑ Ethiosports: Getaneh Kebede Completes Wits Move (anglès) 19 juliol 2013
* ↑ «የጌታነህ ከበደ ማረፊያ ቅዱስ ጊዮርጊስ ሆኗል». Soccer Ethiopia, 14-08-2018.
* ↑ Getaneh Kebede a National-Football-Teams.com (anglès)
# Istán

Istán és un poble de la província de Màlaga (Andalusia), que pertany a la comarca de la Sierra de las Nieves. La forma del municipi sembla la d'un triangle equilàter i invertit amb la base dirigida cap al nord on limita amb Tolox. El vèrtex nororiental limita amb Monda, en una estreta franja, igual que ho fa amb Parauta en el vèrtex nord-occidental. El costat occidental del triangle és una àmplia línia que delimita els territoris d'Istán i Benahavís, mentre que el costat oriental ho comparteixen Ojén al nord i Marbella al sud. En el vèrtex sud concorren les línies divisòries de Benahavís i Istán.

## Història

Les especials característiques del seu enclavament, un petit promontori sobre les valls dels rius Verde i Molinos, així com la seva proximitat a Marbella, van fer que els musulmans triessin aquest lloc per a establir-se. Una vegada conquistada la Terra de Marbella i després de la conversió general de 1500, les pressions exercides sobre els mudèjars van ser el detonant per a iniciar una marxa subreptícia cap al Nord d'Àfrica que va ser avortada prop de la desembocadura de Riu Verde. Durant la rebel·lió dels moriscs de 1568, Istán es va erigir capitost dels alçats i en les seves muntanyes es van viure aferrissades batalles, fins a la derrota del Fuerte de Arboto que van ser sotmesos pel duc d'Arcos i, posteriorment, exiliats a l'interior de la Península.
En 1570 s'inicia un procés de repoblació amb cristians vells que procedien de diferents punts d'Espanya, entre els quals es van repartir les propietats dels moriscs. Un d'aquells grups procedia de l'horta murciana i parlaven el panotxo, una peculiaritat que va influir perquè des de llavors s'apliqués els nadius de Istán aquest gentilici. Amb l'assentament d'aquests pobladors s'inicia una manera de vida diferent de l'anterior i que és origen de l'actual sistema social.

## Clima

El clima d'Istán, a pesar d'estar situat en la muntanya, es caracteritza per una temperatura mitjana de 16,1 °C, sense excessiva calor a l'estiu. Les precipitacions són de 930 ml anuals. Es produïxen principalment entre els mesos de novembre i gener.
# Enrique Mateos Mancebo

Enrique Mateos Mancebo (Madrid, 15 de juliol de 1934 - Sevilla, 6 de juliol de 2001) va ser un futbolista madrileny que va jugar al Reial Madrid CF, Sevilla FC i Reial Betis entre altres equips. Destacava per una gran habilitat regatejant els defenses rivals.

## Referències

* ↑ «Real Madrid CF – All the players in European Cups». RSSSF [Consulta: 23 febrer 2014].
* ↑ «Un histórico de la época de oro» (en castellà). Real Madrid's official website. [Consulta: 23 febrer 2014].
* ↑ «Enrique Mateos» (en castellà). Cadistas 1910. Arxivat de l'original el 27 de febrer 2014. [Consulta: 23 febrer 2014].

## Enllaços externs

* Biografia del jugador - Plana oficial del Reial Madrid CF (castellà)
# Llop I de Pallars

Llop I de Pallars (? - 948) fou comte de Pallars (920-948).

## Orígens familiars

Fill del comte Ramon II de Pallars i Ribagorça i la seva esposa Guinigenta de Conflent.
| | | | | | | 16. Llop | 16. Llop | 16. Llop | 16. Llop |
| | | | | | | 8. Donat I Llop de Bigorra | 8. Donat I Llop de Bigorra | 8. Donat I Llop de Bigorra | 8. Donat I Llop de Bigorra | | | |
| | | | | | | 17. Bella | 17. Bella | 17. Bella | 17. Bella |
| | | | | | | 4. Llop I de Bigorra | 4. Llop I de Bigorra | 4. Llop I de Bigorra | 4. Llop I de Bigorra | | | | |
| | | | | | | | | | 18. Manció | 18. Manció | 18. Manció | 18. Manció |
| | | | | | | 9. Faquilena | 9. Faquilena | 9. Faquilena | 9. Faquilena | | | |
| | | | | | | 2. Ramon II de Pallars i Ribagorça | 2. Ramon II de Pallars i Ribagorça | 2. Ramon II de Pallars i Ribagorça | 2. Ramon II de Pallars i Ribagorça | | | | | | | |
| | | | | | | | | | | | | | | | | | 20. Fulcoald de Roergue | 20. Fulcoald de Roergue | 20. Fulcoald de Roergue | 20. Fulcoald de Roergue |
| | | 10. Ramon I de Tolosa | 10. Ramon I de Tolosa | 10. Ramon I de Tolosa | 10. Ramon I de Tolosa | | | | | | | | | |
| | | | 21. Senegunda | 21. Senegunda | 21. Senegunda | 21. Senegunda | | | | | | |
| 5. Faquilena de Roergue | 5. Faquilena de Roergue | 5. Faquilena de Roergue | 5. Faquilena de Roergue | | | | | | | | | | |
| | | | 22. Remy de Reims | 22. Remy de Reims | 22. Remy de Reims | 22. Remy de Reims | | | | | | |
| | | | 11. Berta de Reims | 11. Berta de Reims | 11. Berta de Reims | 11. Berta de Reims | | | | |
| | | | 23. Arsinde de Ponthieu | 23. Arsinde de Ponthieu | 23. Arsinde de Ponthieu | 23. Arsinde de Ponthieu | | | | |
| | | | 1. Llop I de Pallars | 1. Llop I de Pallars | 1. Llop I de Pallars | 1. Llop I de Pallars | | | | | | | | | | |
| | | | | | | | | | | | | | 6. Asnar Donat | 6. Asnar Donat | 6. Asnar Donat | 6. Asnar Donat | | | | | |
| | | | | | | | | | | | | | | | | | | | | 3. Guinegenta de Conflent | 3. Guinegenta de Conflent | 3. Guinegenta de Conflent | 3. Guinegenta de Conflent |
| | | | | | | | | | | | | | | | | | | | | | | | | 7. ? | 7. ? | 7. ? | 7. ? |

## Vida Política

A la mort del comte Ramon els seus fills es repartiren els territoris seguint l'herència. Així Llop i el seu germà Isarn reberen el comtat de Pallars mentre el seu germà gran Bernat i Miró reberen el comtat de Ribagorça, de manera que es formen dos comtats independents l'un de l'altre. Tots dos governaren conjuntament el comtat fins al 947.

## Núpcies i descendents

Es casà amb Gotruda de Cerdanya, filla Miró II de Cerdanya i la seva amistançada Virgília d'Empúries. Del matrimoni tingueren cinc fills:
* l'infant Ramon III de Pallars (?-995), comte de Pallars
* l'infant Borrell I de Pallars (?-995), comte de Pallars
* l'infant Sunyer I de Pallars (?-1011), comte de Pallars
* l'infant Sunifred de Pallars
* la infanta Riquilda de Pallars
Llop I morí vers el 948, el seu germà Isarn I de Pallars decidí retirar-se i deixà el seu govern en mans dels seus nebots.

## Referències

* 1 2 3 Pladevall i Font, Antoni. Catalunya Romànica: Vol.XV El Pallars. Barcelona: Enciclopèdia Catalana, 1993. ISBN 848519456X.
# Fernando Elboj Broto

Fernando Elboj Broto (Osca, 14 de juliol de 1946 - Osca, 30 de gener de 2023) fou un polític aragonès, alcalde de la ciutat d'Osca entre el 1999 i el 2010. Professor de secundària, va ser elegit senador per Osca a les llistes del PSOE el 1982 i el 1986.

## Referències

* 1 2 Redacción «Fallece Fernando Elboj, exalcalde de Huesca durante once años». [Saragossa], 30-01-2023 [Consulta: 30 gener 2023].
* ↑ Aragón, Heraldo de. «Último adiós multitudinario al exalcalde de Huesca Fernando Elboj» (en castellà). [Consulta: 1r febrer 2023].
* ↑ «Luis Felipe será concejal de Hacienda y Amalia Aso asume Seguridad Ciudadana». Arxivat de l'original el 2015-07-22. [Consulta: 30 gener 2023].

## Enllaços externs

* Fitxa de Fernando Elboj Broto al Senat Arxivat 2007-09-27 a Wayback Machine. (castellà)
# Laura Ferrero Carballo

Laura Ferrero Carballo (Barcelona, 1984) és una periodista i editora barcelonina.

## Biografia

Va estudiar Periodisme i Filosofia a la Universitat de Navarra i té un Màster en Edició per la Universitat Pompeu Fabra. Treballa com a editora i scout literària per a editorials nacionals i internacionals i és crítica literària del suplement cultural del diari ABC i a Cultura/s de La Vanguardia.
Va autoeditar el llibre de relats Piscinas vacías a la plataforma megustaescribir i, després d'entrar en el top 100 d'Amazon, va ser publicat per Alfaguara el 2016. El 2017 va publicar la seva primera novel·la Qué vas a hacer con el resto de tu vida (Alfaguara) i, el 2018, l'àlbum il·lustrat L'amor després de l'amor de l'editorial Bridge, amb il·lustracions de Marc Pallarés.

## Bibliografia

* Los astronautas (2023) ISBN 978-8420461274
* La gente no existe (Alfaguara, 2021) ISBN 9788420454641
* L'amor després de l'amor (2018) ISBN 9788416670437
* Qué vas a hacer con el resto de tu vida (2017) ISBN 978-84-204-1960-2
* Piscinas vacías (2016) ISBN 978-84-204-2387-6

## Referències

* ↑ Navarra.com. «Laura Ferrero, escritora y periodista: "Las infancias felices están en Hollywood"» (en castellà). Navarra.com. [Consulta: 14 octubre 2019].
* ↑ «Laura Ferrero Carballo - Fuentetaja». fuentetajaliteraria.com. [Consulta: 14 octubre 2019].
* ↑ «Laura Ferrero Carballo, autor en Frontera Digital» (en castellà). Frontera Digital. [Consulta: 14 octubre 2019].
* ↑ «Laura Ferrero» (en castellà). Anika Entre Libros. [Consulta: 14 octubre 2019].
* ↑ «Ferrero, Laura». www.escritores.org. [Consulta: 14 octubre 2019].
* ↑ «El amor después del amor». www.ireadbridge.com. [Consulta: 14 octubre 2019].
* ↑ Ferrero, Laura; Pallarès. L'amor després de l'amor. 1ª ed. Bridge, 2018. ISBN 9788416670437.
* ↑ Ferrero, Laura. Qué vas a hacer con el resto de tu vida. 1ª ed. Alfaguara, 2017 ((Narrativa hispánica)). ISBN 9788420419602.
* ↑ Ferrero, Laura. Piscinas vacías. 1ª ed. Alfaguara, 2016 ((Narrativa hispánica)). ISBN 9788420423876.